Na temelju članka 33. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01-vjerodostojno tumačenje, 129/05,109/07, 125/08, 36/09, 150/11, 144/12, 19/13 i 137/15) i članka 36. Statuta Grada Makarske („Glasnik Grada Makarske“ br. 8/09, 13/09, 2/13, 8/13 i 9/13 pročišćeni tekst) Gradsko vijeće Grada Makarske na \_\_ sjednici održanoj \_\_\_\_\_\_\_\_\_\_\_ 2017.g. donosi

**I. Izmjene i dopune**

**Poslovnika o radu Gradskog vijeća Grada Makarske**

Članak 1.

I. Izmjenama i dopunama Poslovnika o radu Gradskog vijeća Grada Makarske članak 18.  mijenja se i glasi:

„ Gradsko vijeće ima stalna radna tijela i to:

1. Mandatno povjerenstvo,
2. Odbor za izbor i imenovanja,
3. Odbor za statutarno-pravna pitanja,
4. Odbor za prigovor i pritužbe,
5. Odbor za međugradsku suradnju,
6. Odbor za nazive ulica i trgova,
7. Odbor za priznanja,
8. Odbor za financije i proračun
9. Odbor za gospodarske aktivnosti,
10. Odbor za strateški razvoj i kapitalne investicije,
11. Odbor za zdravstvo,
12. Odbor za prostorno uređenje,
13. Odbor za promet,
14. Odbor za kulturu i umjetnost,
15. Odbor za sport i obrazovanje,
16. Odbor za javni red i mir.

Posebnom odlukom Gradsko vijeće može osnovati i druga stalna te povremena radna tijela.“

Članak 2.

U članku 28. Poslovnika o radu Gradskog vijeća Grada Makarske mijenja se stavak 3. i glasi:

„Stručne i administrativne poslove za Odbor obavlja Upravni odjel za komunalne djelatnosti, uz suradnju Upravnog odjela za društvene djelatnosti.“

Članak 3.

U glavi V. Radna tijela iza članka 31. dodaju se članci 32. 33. 34. 35. 36. 37. 38. i 39.

Članak 4.

Članak 32. Poslovnika o radu Gradskog vijeća Grada Makarske glasi:

„ Odbor za strateški razvoj i kapitalne investicije ima predsjednika i 4 člana.

Odbor razmatra pitanja i poduzima odgovarajuće mjere radi određivanja što su kapitalne investicije i procjene što je strateški bitno za razvoj grada Makarske prilikom kapitalnih i investicijskih ulaganja od značaja za Grad Makarsku.

Članovi Odbora biraju se iz redova vijećnika 3 člana, koji između sebe biraju predsjednika, i 2 stručnjaka iz predmetnog područja.

Stručne i administrativne poslove za Odbor obavlja Upravni odjel za komunalne djelatnosti i Upravni odjel za prostorno uređenje i graditeljstvo.“

Članak 5.

Članak 33. Poslovnika o radu Gradskog vijeća Grada Makarske glasi:

„ Odbor za zdravstvo ima predsjednika i 4 člana.

Odbor razmatra potrebe građana u području primarne zdravstvene zaštite i socijalne skrbi i predlaže mjere u svezi promicanja tih djelatnosti.

Članovi Odbora biraju se iz redova vijećnika 3 člana, koji između sebe biraju predsjednika, i 2 stručnjaka iz predmetnog područja.

Stručne i administrativne poslove za Odbor obavlja Upravni odjel za društvene djelatnosti.“

Članak 6.

Članak 34. Poslovnika o radu Gradskog vijeća Grada Makarske glasi:

„Odbor za prostorno uređenje ima predsjednika i 4 člana.

Odbor razmatra i predlaže elemente politike prostornog uređenja Grada Makarske, razmatra i predlaže provođenje urbanističke politike Grada Makarske i razmatra pitanja koja se odnose na prostorno planiranje i zaštitu graditeljske baštine, zaštitu prostornih resursa i usklađivanje prostornog razvoja te rješenja zaštite i promicanja zaštite okoliša.

Članovi Odbora biraju se iz redova vijećnika 3 člana, koji između sebe biraju predsjednika, i 2 stručnjaka iz predmetnog područja.

Stručne i administrativne poslove za Odbor obavlja Upravni odjel za prostorno uređenje i graditeljstvo.“

Članak 7.

Članak 35. Poslovnika o radu Gradskog vijeća Grada Makarske glasi:

„ Odbor za promet ima predsjednika i 4 člana.

U djelokrugu nadležnosti Odbora za promet su poslovi utvrđivanja i praćenja provođenja politike u području prometa i prometne infrastrukture u Gradu Makarskoj.

Članovi Odbora biraju se iz redova vijećnika 3 člana, koji između sebe biraju predsjednika, i 2 stručnjaka iz predmetnog područja.

Stručne i administrativne poslove za Odbor obavlja Upravni odjel za komunalne djelatnosti.“

Članak 8.

Članak 36. Poslovnika o radu Gradskog vijeća Grada Makarske glasi:

„Odbor za kulturu i umjetnost ima predsjednika i 4 člana.

Odbor za kulturu i umjetnost razmatra potrebe građana u području kulture, predlaže mjere za promicanje kulturnih djelatnosti te zaštite i očuvanja kulturnih dobara.

Članovi Odbora biraju se iz redova vijećnika 3 člana, koji između sebe biraju predsjednika, i 2 stručnjaka iz predmetnog područja.

Stručne i administrativne poslove za Odbor obavlja Upravni odjel za društvene djelatnosti.“

Članak 9.

Članak 37. Poslovnika o radu Gradskog vijeća Grada Makarske glasi:

„Odbor za sport i obrazovanje ima predsjednika i 4 člana.

Odbor razmatra potrebe građana u području sporta, predškolskog odgoja i obrazovanja, tehničke kulture, predlaže mjere u svezi promicanja tih djelatnosti.

Članovi Odbora biraju se iz redova vijećnika 3 člana, koji između sebe biraju predsjednika, i 2 stručnjaka iz predmetnog područja.

Stručne i administrativne poslove za Odbor obavlja Upravni odjel za društvene djelatnosti.“

Članak 10.

Članak 38. Poslovnika o radu Gradskog vijeća Grada Makarske glasi:

„Odbor za javni red i mir ima predsjednika i 4 člana.

Odbora razmatra pitanja vezano za provođenje i održavanje javnog reda i mira sukladno važećim pravnim aktima Grada Makarske i Republike Hrvatske.

Članovi Odbora biraju se iz redova vijećnika 3 člana, koji između sebe biraju predsjednika, i 2 stručnjaka iz predmetnog područja.

Stručne i administrativne poslove za Odbor obavlja Upravni odjel za komunalne djelatnosti.“

Članak 11.

Članak 39. Poslovnika o radu Gradskog vijeća Grada Makarske glasi:

„Radi razmatranja pojedinih pitanja iz svoga djelokruga i priprema prijedloga o tim pitanjima, radno tijelo može osnovati posebnu radnu skupinu, koja je sastavni dio radnog tijela i ne može samostalno istupati i biti nositelj prava i obveza.“

Članak 12.

Dosadašnji članci 32.-102. postaju članci 40.-110. u istom redoslijedu.

Članak 13.

U glavi XIII. Red na sjednici, cjelina 4. Tijek sjednice dosadašnji članak 77. postaje članak 85. i mijenja se i glasi:

„ Nakon otvaranja sjednice, a prije utvrđivanja dnevnog reda, predsjednik Gradskog vijeća utvrđuje nazočnost vijećnika, nakon čega se izvodi himna Republika Hrvatske „Lijepa naša domovino“.

Vijećnik koji neće prisustvovati sjednici Gradskog vijeća o tome obavještava predsjednika Gradskog vijeća ili tajnika Gradskog vijeća.“

Članak 14.

I. Izmjene i dopune Poslovnika o radu Gradskog vijeća Grada Makarske stupaju na snagu osmog dana od dana objave u Glasniku Grada Makarske.

Predsjednik Gradskog vijeća

Marko Ožić-Bebek, dr.med.

KLASA: 021-01/17-10/

URBROJ: 2147/05-04-01/1-17-

Makarska, \_\_ srpnja 2017.